text: Fyringer i Aabenraa
  20 april 2010 kl. 11.34
  Omkring 30 medarbejdere i pleje- og omsorgsafdelingen i Aabenraa kommune bliver fyret i løbet af den næste uges tid.
  I alt 70 stillinger skal skæres væk i Aabenraa kommune, der alene i år skal spare 10-12 millioner på pleje- og omsorg. 
  40 stillinger forsvinder ved naturlig afgang, men det er nødvendigt at fyre 30. 
  Kommunen har indført ansættelsesstop på plejecentrene, og de fyrede vil så stå først i rækken, når nye jobs skal besættes.
  Det siger socialudvalgsformand Svend Hansen Tarp til TV Syd. 
  Kommunen beskæftiger i alt 1300 medarbejdere i pleje- og omsorgssektoren.
  